Min mikropartner

Min mikropartner (originaltittel: Innerspace) er en amerikansk sciencefiction- og actionkomedie fra 1987 regissert av Joe Dante og produsert av Steven Spielberg. Hovedrollene spilles av Dennis Quaid, Martin Short, Meg Ryan, Robert Picardo og Kevin McCarthy.

Filmen ble forholdsvis godt mottatt av kritikerne, men ble ingen stor publikumssuksess i USA. Den vant en Oscar for beste visuelle effekter og ble nominert til tre Saturn Awards (i kategoriene beste film, beste regi og beste spesial effekter).

Min mikropartner har temalikheter med Fantastic Voyage fra 1966.

 Handling 
Testpiloten Tuck Pendleton (Dennis Quaid) blir «forminsket» for å være med på et høyst hemmelig eksperiment. Han skal sprøytes inn i en testkanin, men ved et uhell havner han i stedet i blodstrømmen til den sjenerte hypokondreren Jack (Martin Short) som jobber på et supermarked. Men han må komme seg ut av Jack i løpet av 24 timer – ellers vil han dø. Ting kompliseres ytterligere når banditter forsøker å tilrane seg hemmeligheten.

 Om filmen 
Filmanmelderne
Min mikropartner ble forholdsvis godt mottatt av filmanmelderne, noe som gjenspeiles av at den har fått 79% på Rotten Tomatoes.Rotten Tomatoes - Innerspace (11.8.2010) Den amerikanske filmanmelderen Roger Ebert gav den tre av fire stjerner og skrev: «Here is an absurd, unwieldy, overplotted movie that nevertheless is entertaining - and some of the fun comes from the way the plot keeps laying it on».

VGs anmelder gav den terningkast fem og skrev følgende: «Dette er en ellevill morofilm hvor vi ikke skal ut i verdensrommet, men inn i den menneskelige organisme. Filmen er underholdende i sin fantastiske oppfinnsomhet, og sprudlende morsom når piloten blir sittende fast i mikrosystemet fordi skurker og kjeltringer er ute etter oppfinnelsen».VG - Sprudlende i mikrosystemet (28.12.1987, s.38 Dagbladets anmelder gav den terningkast tre.Dagbladet - Film (2.1.1999)

Publikum
Filmen innbrakte $25,9 millioner i USA og havnet dermed på en 47.-plass over de mest innbringende filmene i 1987.BoxoficeMojo - Innerspace Den innbrakte 11 millioner kroner på svenske kinoer.

 Rollebesetning 
 Martin Short – Jack Putter
 Dennis Quaid – Lt. Tuck Pendleton
 Meg Ryan – Lydia Maxwell
 Kevin McCarthy – Victor Scrimshaw
 Fiona Lewis – Dr. Margaret Canker
 Robert Picardo – The Cowboy
 Vernon Wells – Mr. Igoe
 Henry Gibson – Mr. Wormwood
 William Schallert – Dr. Greenbrush
 Wendy Schaal – Wendy Harold Sylvester – Pete Blanchard
 Mark L. Taylor – Dr. David Niles
 John Hora – Ozzie Wexler
 Orson Bean – Lydia's Editor
 Kevin Hooks – Duane Florney
 Kathleen Freeman – Dream Lady
 John Laskay – Scrimshaw's Henchman 1
 Frank A. Miller – Scrimshaw's Henchman 2
 Dick Miller – Cab Driver
 Neil Ross – Pod computer (stemme)

 Referanser 

 Eksterne lenker 


Kategori:Science fiction-filmer fra USA
Kategori:Actionkomedier fra USA
Kategori:Filmer fra 1987
Kategori:Engelskspråklige filmer